Kohteesta otetut kuvat vastaavat todellisuutta. Asunto on tilava, erittäin siisti ja hiljainen. Vuoteet makuuhuoneessa ovat erinomaiset. Niissä on sälepohjasängyt ja hyvät patjat. Huoneiston varustelu on korkeatasoinen ja netti nopea. Mittasin wlanille nopeudeksi 20/4, joka riittää jo HD -videollekin.
Kaupunginosa, jossa asunto sijaitsee on normaalia kaupunkikeskustaa; kivijalkaliikkeitä ja palveluita lähellä, mutta turisteja ei ole lähes ollenkaan. Lucian asunnon lähellä on joitakin ravintoloita, olutravintola ja hyvin varustettu, mutta edullinen tavaratalo.
Sijainnista voidaan olla tietysti montaa mieltä. Me pidimme siitä, koska alue ei ollut pahinta turistirysää. Tekniikan museolle oli matkaa puolisen kilometriä, Modernin taiteen museo - huikea kokoelma ranskalaisia klassikkoja (Monet, Seurrat, Rossou, Van Goch jne) ja saman ajan tsekkiläisiä taiteilijoita - on 600 metrin päässä. Kulmittain museoon on erittäin hyvin varustettu sikarikauppa delamot (www.delamot.cz). Samoten Letenské sady'n puistoon on vain muutama sata metriä.
Raitiovaunupysäkit ovat 400 metrin ja 600 metrin päässä. Nokian Here -palvelun reittikarttoihin ei kannata Prahassa täysin luottaa, mutta kyllä niillä soveltaen aina perille pääsi.